open-index/open-wikipedia-markdown huggingface dataset:
Heterogynidae

* *[[Chaliella]]*
* *[[Heterogynis]]*
* *[[Janseola]]*

**Heterogynidae** er en artsfattig familie av sommerfugler som blant annet finnes i middelhavsområdet, i Europa nord til Sveits. De har tidligere fantes i Sør-Tyskland, men er trolig utdødd der. Hannene og larvene ligner bloddråpesvermere (Zygaenidae), som de er i slekt med, men hunnene skiller seg ut ved å være bein- og vingeløse og larvelignende.
## Utseende
Stor sett middelsstore (vingespenn gjerne 20 – 30&nbsp;mm hos hannene) sommerfugler. **Hannene** ligner bloddråpesvermere (Zygaenidae), men skiller seg fra disse på at de er ensfarget, matt, mørkt fargede og på at antennene er bredt fjærformede. Hodet er lite med middels lange, fjærformede antenner. Kroppen er sylindrisk, vingene forholdsvis store, avlange, med korte hårfrynser, gjerne mørkegrå på farge. **Hunnene** er larve- eller maggotlignende, uten vinger og bein. De er mye større enn hannene. **Larvene** ligner larvene til bloddråpesvermerne, korte og trinne, ofte med gule lengdestriper. Kroppen har spredte, korte hår og vorteføttene er velutviklede.
## Levevis
Larvene utvikler seg på ulike planter. Hann-larvene er fullt utvokst bare halvparten så store som hunn-larvene, og de går gjennom larvestadiet på mye kortere tid, men bruker til gjengjeld lengre tid på sin mer omfattende forvandling som pupper. De ferdigutviklede larvene spinner seg inn i kokonger som sitter svært synlig høyt i vegetasjonen.
## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Overfamilien Zygaenoidea
*********** Familien **Heterogynidae**
************ *Chaliella anicanella* Bruand, 1850
************ Slekten *Heterogynis* Rambur, 1837  – 17 arter, fem i Europa
************ Slekten *Janseola*  – fire arter

## Eksterne lenker
* 
Heterogynidae på *Tree of Life*: http://tolweb.org/Heterogynidae

Bilder av *Heterogynis penella* hann og larve: http://www.leps.it/SpeciesPages/HeterPenel.htm#100
Sleepy Hollow (Mars)

**Sleepy Hollow** er en grunn nedsenking i Mars-terrenget nær mars-roveren ''Spirit'' sitt landingssted. Dette ble det første målet for mars-roveren da den kjørte av landingsplatformen. NASA sine vitenskapsfolk var veldig interesserte i dette stedet. Det er ca. 9 meter i diameter og 12 meter fra landingsplatformen. 

## Navnet
Navnet er en referanse til lokalet nevnt i Washington Irving sitt "The Legend of Sleepy Hollow" som også ga navn til Sleepy Hollow, New York. Ifølge uttalelser på en pressekonfernase, er dette også stedet hvor ''Spirit'' vil «sove» før den påbegynner sin kjøretur på Mars. Den mest sannsynlige årsaken til navnet er imidlertid at den har fått det fra en trøtt vitenskapsperson som jobbet på prosjektet.

## Eksterne lenker
* http://www.nasa.gov/images/content/55172main_apollo_hills.jpg
* Official Mars Rovers site
Stanisław Kostka

**St. Stanisław Kostka** (født 28. oktober 1550 på Rostkowo-slottet i Polen, død 15. august 1568 i Roma) var en polsk jesuittnovise. Han ble beatifisert i 1670 av pave Klemens X og kanonisert i 1726 av pave Benedikt XIII. Han regnes som skytshelgen for blant annet ministranter og polsk ungdom. Han er dessuten en av skytshelgene for Polen.

## Liv og virke
Stanisławs far var slottsforvalter. I en alder av 14 år ble Stanisław og storebroren Paweł sendt til en jesuittskole i Wien. Stanisław ønsket å bli medlem av jesuittordenen, men foreldrene hans godtok ikke dette valget. I 1567 flyktet han derfor fra Wien og endte til slutt opp i Roma, hvor han ble novise hos ordensgeneralen Francisco de Borja. 

I en alder av 18 år avla han ordensløftene, men døde snart av malaria. Han ble gravlagt i Sant’Andrea al Quirinale på Quirinalhøyden i Roma.

I ikonografien fremstilles han i jesuittklær. Som oftest mottar han nattverden fra en engel eller St. Barbara. Ansiktet er alltid ungdommelig.

## Referanser


## Eksterne lenker
*
Adirondack (Mars)

:*For fjellområdet i USA med samme navn, se [[Adirondack-fjella]].*

**Adirondack** er navnet på en stein som mars-roveren ''Spirit'' undersøkte i begynnelse av sin ferd på Mars i 2004. Steinen er lokalisert inne i Gusev-krateret like i nærheten av landingsstedet til mars-roveren.

*Spirit* ankom steinen 18. januar, bare tre dager etter landing. Denne steinen ble valgt som det første vitenskapelige målet, på grunn av sin støvfrie, flate overflate, som var ideell for å bore i.

## Navnet
Vitenskapsfolk ga steinen navnet etter Adirondack-fjellene i New York, USA. Ordet «Adirondack» brukes av amerikanske indianere og betyr på engelsk "They of the great rocks."

## Undersøkelser
*Spirit* sitt Mössbauer-spektrometer fant olivin i steinen, et mineral som ikke tåler å være utsatt for vær og vind noe særlig. Fraværet av værslitte overflater, var med på å indikere at partiklene i jorden kunne være av vulkansk materiale. En annen mulig forklaring er at laget der målingene ble gjort på steinen var ganske tynt, og at olivinen er i steiner under jorden. *Spirit* sendte også mikroskop-bilder og tall fra Mössbauer-spektrometeret før mars-roveren fikk data- og kommunikasjonsproblemer 22. januar 2004.
Mikroskop-bildene fortalte forskerne at Adirondack er en hard, krystallinsk stein. De store og små toppene i det elektromagnetiske spektrummet til steine avslørte at steinen inneholder mineraler som olivin, pyroksen og magnetitt, en vanlig sammensetning i vulkanske steiner på Jorden.

## Eksterne lenker
* Official Mars Rovers site
Johannah Wimpelmann

**Johannah Wimpelmann** (født 1976 i Mo i Rana) er en norsk grafiker og vokst opp i Kristiansund. Hennes formelle utdanning er bachelor i sosialt arbeid, og det er også psykologiske og sosiale tema som dominerer hennes kunstneriske produksjon. I tillegg henter hun inspirasjon fra film, musikk og litteratur.

Wimpelmanns første utstilling het "Kjølige observasjoner" og omhandlet det som egentlig er det essensielle i hennes bilder: Iakttagelser av situasjoner, relasjoner og sentrale problemstillinger knyttet til kommunikasjon og samhandling. Hun er spesielt opptatt av spenninger som oppstår av våre indre psykologiske kontraster og nyanser. Det kan være grunnleggende indre motsetninger, som eksempelvis det rasjonelle kontra det irrasjonelle, følelser kontra fornuft. I sine bilder forsøker hun å antyde en slik kompleksitet med enkle virkemidler. Fellesnevner for det meste er et burlesk, uhøytidelig og humoristisk uttrykk, med alvorlige undertoner. Hennes personlige strek opererer i et landskap hvor det infantile møter det obskure.

Johannah Wimpelmann debuterte i 2005 på Galleri Tregården i Trondheim. I 2007 er hun er  representert ved Galleri Sg i Trondheim , Galleri Allmenningen i Bergen, Galleri Dobag i Kristiansund, Galleri Briskeby i Oslo, Galleri D40 i Oslo og Kunstverket i Oslo.

## Eksterne lenker
Johannah Wimpelmann hjemmeside
Phaudidae

* *[[Alophogaster]]*
* *[[Phauda]]*
* *[[Phaudopsis]]*

**Phaudidae** er en liten familie av sommerfugler som nylig ble skilt ut fra familien bloddråpesvermere (Zygaenidae), som de ligner sterkt. Nye fylogenetiske analyser tyder på at de ikke er i nær slekt med de øvrige bloddråpesvermerne. De lever i Sørøst-Asia.

## Utseende
Små til middelsstore (vingspenn gjerne rundt 20&nbsp;mm), fargesterke sommerfugler. Artene i slekten *Phauda* er mer eller mindre skarlagenrøde med mørkere vingespisser og svarte antenner. Hodet er lite med lange, kamtannede antenner. Forvingene er lange og slanke med korte hårfrynser, bakvingene ca. 3/4 så lange dom forvingene, med middels lange hårfrynser. Kroppen er sylindrisk, bakkroppen er kledt med ganske lange, oppstående hår (piperenser-lignende). Beina er middels lange, uten påfallende hårkledning. Larvene kan ligne på fugleskitt og unngår dermed å bli spist av fugler.

## Levevis
I likhet med bloddråpesvermerne er de voksne insektene dagaktive, og de sterke fargene er et varsel om at de er giftige. Arten *Phauda flammans* kan skjelettere bladene av fiken (*Ficus racemosa*) i India.
## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Overfamilien Zygaenoidea
*********** Familien **Phaudidae**
************ Slekten *Alophogaster* 
************* *Alophogaster ludius* Jordan, 1925
************* *Alophogaster melli* Hering, 1925
************* *Alophogaster oversijkinki* Joicey & Talbot, 1925
************* *Alophogaster rubribasis* Hampson, 1892
************* *Alophogaster serraticornis* Hampson, 1896
************* *Alophogaster tensipennis* Walker, 1862
************ Slekten *Phauda*
************* *Phauda arikana* Matsumura, 1911  
************* *Phauda bicolor*
************* *Phauda defluiteri* Roepke, 1943
************* *Phauda dichroa* Jordan, 1907
************* *Phauda dimidiata* Snellen, 1879
************* *Phauda enigma* Hering, 1925
************* *Phauda eos* Joannis, 1910
************* *Phauda erythra* Jordan, 1907
************* *Phauda flammans* Walker, 1854
************* *Phauda fortunii* Herrich-Schäffer, 1854
************* *Phauda fuscalis* Swinhoe, 1892
************* *Phauda horishana* Matsumura, 1927
************* *Phauda kantonensis* Mell, 1922
************* *Phauda lanceolata* Jordan, 1907
************* *Phauda limbata* Wallengren, 1861
************* *Phauda mahisa* Moore, 1858
************* *Phauda mimica* Strand, 1915
************* *Phauda pratti* Leach, 1890
************* *Phauda rubra* Jordan, 1907
************* *Phauda similis* Hering, 1925
************* *Phauda sumatrensis* Walker, 1864
************* *Phauda triadum* Walker, 1854
************ *Phaudopsis igneola* Hampson, 1900

## Eksterne lenker
*
Grissom Hill

**Grissom Hill** er et fjell på Mars oppkalt etter den amerikanske astronauten Gus Grissom, som døde i en brann ombord på romskipet Apollo 1. Fjellet ble observert av mars-roveren ''Spirit'' etter landing der i januar 2004 og fikk navnet 27. januar 2004, på 37. årsdagen for den tragiske brannen som også tok livene til Roger B. Chaffee og Ed White.

Fjellet er en del av Apollo 1 Hills, og ligger ca. 7,5&nbsp;km sørvest for landingsstedet til *Spirit*, Columbia Memorial Station.

## Se også also
*Apollo 1 Hills

## Eksterne lenker
* http://www.nasa.gov/images/content/55172main_apollo_hills.jpg
* Official Mars Rovers site
Suvarnabhumi lufthavn

**Suvarnabhumi lufthavn** (thai: ท่าอากาศยานสุวรรณภูมิ, RTGS: Tha-akatsayan Suwannaphum) (IATA: **BKK**, ICAO: **VTBS**), på engelsk kalt **(Nye) Bangkok International Airport**, er hovedflyplassen i Bangkok i Thailand. Etter mange forsinkelser ble lufthavnen åpnet for trafikk 28. september 2006.

Flyplassen er hovedbase for Thai Airways International, Bangkok Airways, Orient Thai Airlines, Thai AirAsia, mens Cathay Pacific, China Airlines, EVA Air, Air India, Druk Air, Indian Airlines og SriLankan Airlines har mindre baser ved flyplassen.

Suvarnabhumi ligger i Racha Thewa i Bang Phli-distriktet i Samut Prakan-provinsen, ca. 25&nbsp;km øst for Bangkok.  Navnet *Suvarnabhumi* ble valgt av Kong Bhumibol Adulyadej og refererer til et gammelt kongedømme som man tror lå et sted i Sørøst-Asia. Flyplassens kontrolltårn er verdens høyeste (132,2 m) og ble designet av Helmut Jahn. I tillegg er flyplassens terminalbygg verdens nest største flyplassterminal (563&nbsp;000 m²), bare overgått av Hongkong internasjonale lufthavn (570&nbsp;000 m²), men større enn Sør-Koreas Incheon internasjonale lufthavn (496&nbsp;000 m²). Suvarnabhumi er en av de travleste flyplassene i Asia. Flyplassen overtok flyplasskoden BKK fra Don Mueang, etter at den overtok som byens hovedflyplass.

I 2012 kunngjorde Norwegian Air Shuttle planer om å opprette en del langdistanseruter, deriblant en direkterute fra Oslo i andre kvartal i 2013.

## Referanser


## Eksterne lenker
* 
* News video of the last departures from Don Muang and the first arrival at Suvarnabhumi from MCOT
* News video of the first passenger arrival at Suvarnabhumi from MCOT
Pot of Gold

**Pot of Gold** er det uoffisielle navnet på en stein på størrelse med en softball i Gusev-krateret på Mars. Den ble undersøkt av mars-roveren ''Spirit'' 25. juni 2004.

Under undersøkelsen fant *Spirit* spor av hematitt, noe som var indikasjoner på flytende vann på Mars.

## Eksterne lenker
* JPL pressemelding 
* Official Mars Rovers site
Øystein Gåre

**Øystein Gåre** (1954–2010) var en norsk fotballtrener som trente Norges U-21-herrelandslag i fotball inntil han døde etter kort tids sykdom. Han har også vært trener for Bodø/Glimt flere ganger, hvor han også vant Kniksenprisen for årets trener i Tippeligaen i 2003, etter å ha tatt sølv i serien.

## Referanser


## Eksterne lenker
*
Larry’s Lookout

**Larry's Lookout** er et sted på Husband Hill i Gusev-krateret på Mars. Det er oppkalt etter Larry Crumpler. Under kjøreturen opp dit gjorde roveren flere undersøkelser, bl.a en jordprøve (Paso Robles) som inneholdt de største forekomsten av salt noensinne funnet på Mars. Prøven inneholdt også store mengder med fosfor. Saltmengden var nok en indikasjon på vann på den røde planeten.

I 2005 tilbragte mars-roveren Spirit 70 Sol på å kjøre opp til Larry's Lookout og deretter 4 sol med å ta panorama-bilder av «Tennessee Valley» nedenfor.

## Se også
*Husband Hills
*Columbia Hills

## Eksterne lenker
* Official Mars Rovers site
* marsdaily.com
Bonneville (krater)

**Bonneville-krateret** er et nedslagskrater på 200 meter i diameter på Mars. Det er lokalisert inne i det mye større Gusev-krateret. Bonneville ble besøkt at mars-roveren ''Spirit'' i 2004, under mars-roveren sin utforskning av Gusev. En hadde opprinnelig håpt av Bonneville-krateret ville ha lag med synlig stein, slik at en kunne forstå historien til området bedre. Uheldigvis viste steinene som var synlig i krateret ingen tegn til lagdeling og *Spirit* bevegde seg raskt videre.

Bonneville-krateret er også den siste hvileplassen for *Spirit* sitt varmeskjold, som ble frigjort under landing, det kunne sees på den andre siden av krateret når *Spirit* tok bilde.

Bonneville-krateret er oppkalt etter Lake Bonneville, en gammel innsjø i Utah.

## Eksterne lenker
* Official Mars Rovers website
* Google Mars zoomable map - sentrert på Gusev-krateret der Bonneville-krateret finnes.
The Legend of Zelda: A Link to the Past & Four Swords

***The Legend of Zelda: A Link to the Past & Four Swords*** (ゼルダの伝説 神々のトライフォース&4つの剣 *Zeruda no Densetsu Kamigami no Toraifōsu to Yottsu no Tsurugi*) er et action-eventyrspill utviklet av Nintendo og Flagship og utgitt av Nintendo til Game Boy Advance. Det er det niende spillet i *[[The Legend of Zelda]]*-serien, og det ble utgitt 2. desember 2002 i Nord-Amerika og i 2003 i resten av verden. Spillkassetten består av en modifisert port av *[[The Legend of Zelda: A Link to the Past|A Link to the Past]]* til Super NES og et multiplayer-spill kalt *Four Swords*; det første *Zelda*-spillet med flerspillermodus.

Den viktigste metoden å slåss og forsvare seg foregår med sverd og skjold. Men spilleren kan også samle en rekke forskjellige våpen og annet utstyr i løpet av eventyret, blant annet bomber, pil og bue, boomerang, og en lampe. Det finnes to områder i spillet: en oververden og i fangehullene. Oververdenen forandres drastisk når spilleren går inn i Dark World, en forvrengt alternativ versjon av den opprinnelige over-verdenen.

Spillet åpner med at hovedpersonen Link mottar en melding fra den kidnappede prinsesse Zelda, og ber spilleren komme for å redde henne. Links reiser deretter til sin onkel som gir spilleren i oppdrag å finne og redde prinsessen. Han får også onkelens sverd og skjold før onkelen dør.

## Referanser

## Eksterne lenker
*
Larry Crumpler

**Larry Crumpler** er en amerikansk geolog og vulkanolog med doktorgrad. Han arbeider ved New Mexico Museum of Natural History and Science. Han er medlem av vitenskapsgruppen i Mars Exploration Rover-programmet.

Larry's Lookout på Mars er oppkalt etter han.

## Publikasjoner
* Thomson, Bradley J., Debra L. Buczkowski, Larry S. Crumpler, Kimberly D. Seelos, and  Caleb I. Fassett, 2019.  How much of the sediment in Gale crater’s central mound was fluvially transported? *Geophysical Research Letters*, Volume 46, DOI: 10.1029/2018GL081727
* Aubele, J.C., and L.S. Crumpler, 2018. 21st Century Natural History: Using Planetary Geology to Enhance the Presentation of Geoscience in Natural History Museums. *Geol. Soc. America. Special Paper* 535,, 1-14, https: //doi.org/ 10.1130/2018.2535(16)
*Schmidt, M.E., C.M. Schrader, L. S. Crumpler, M.C. Rowe, J.A. Wolf, S. P. Boroughs, 2016. Megacrystic pyroxene basalts sample deep gabbroic cumulates nebeath the Mount taylor volcanic field, New Mexico. *Journal of Volcanology and Geothermal Rsearch*, 316, 1-11, dx.doi.org/10.1016/jvolgeores.2016.02.020.

## Referanser
Utkontraktering

**Utkontraktering**, også omtalt som **driftsutsetting***,* **tjenesteutsetting** eller **konkurranseutsetting** (engelsk: *outsourcing*), går ut på at en organisasjon går over til å skaffe en vare eller tjeneste fra en ekstern leverandør i stedet for å levere denne selv. Forholdet mellom leverandør og bestiller reguleres av en kontrakt. Begrepet er særlig blitt kjent fra bedriftsledelse fra USA på slutten av 1900-tallet, hvor utkontraktering ble brukt som virkemiddel for at bedriften skulle fokusere mer på sin kjernevirksomhet (det vil si det som bedriften har kompetanse- og effektivitetsfortrinn framfor andre). 

Dersom offentlig sektor bedriver utkontraktering, omtales det oftest som konkurranseutsetting. Konkurranseutsetting er et begrep som betegner at tjenester og produksjon som tradisjonelt har vært levert av offentlig eide etater og virksomheter, ofte med monopol, blir gjenstand for åpne anbudskonkurranser hvor så vel private som offentlig eide aktører, innen- og utenlandske kan delta.  

Konkurranseutsetting ble et begrep på 1800-tallet, og blir brukt som et begrep som ofte blir drøftet med en ideologisk undertone knyttet til synet på oppgavene og størrelsen til den offentlig sektor.

Det omvendte av utkontraktering er **innkontraktering** (engelsk: *insourcing*), som vil si at en organisasjon overtar virksomhet som de tidligere kjøpte fra andre. 

Utsetting er mer vanlig innenfor enkelte tjenesteområder, og de kanskje mest vanlige tjenestene en bedrift overlater til andre er vaktmester, budtjenester, renhold, kantinedrift, IT samt lønn og regnskap. Det finnes i utgangspunktet flere grunner (ofte kalt rasjonaler) for å gjennomføre tjenesteutsetting avhengig av om hva man ønsker å oppnå. Det kan så varierte grunner som kostnadsfokus ved at tjenestyter oppnår stordriftsfordeler og derav kan tjenesten produseres med lavere kostnader samtidig som det kan ha bakgrunn i å få tilgang til tjenesteyters kompetanse i form av ressurser, nettverk eller innovasjoner.

Tjenesteutsetting skjer også på tvers av landegrenser. Slik tjenesteutsetting kalles ofte på engelsk *offshoring*. Det er i dag ikke uvanlig at indiske dataprogrammerere produserer programvaren til program som benyttes av norske bedrifter (offshore), eller at norske telefonsentraler ligger i Baltikum.

## Se også
* Virksomhetsoverdragelse
* Offentlige anskaffelser
Radio Filadelfia (Drammen)

**Radio Filadelfia** var den største kristne lokalradio i Drammensområdet, inkludert Drammen, Lier, Konnerud og Eikerbygdene. Radio Filadelfia var eid og ble drevet av pinsemenigheten Filadelfia Drammen.
 
Radiostasjonen hadde et variert program, med stor plass for kristen sang og musikk. Den ble nedlagt i 2015 etter over 30 års drift.

## Referanser


## Eksterne lenker
* Radio Filadelfia, Drammen – hjemmeside
* Filadelfia Drammen – hjemmeside
Husband Hill

**Husband Hill** er et av fjellene i Columbia Hills i Gusev-krateret på Mars. Det ble oppkalt til ære for astronaut Rick D. Husband, en av astronautene om bord på romfergen Columbia på dens siste ferd der den gikk i oppløsning, og alle om bord døde. 

i 2005 klatret ''Spirit'', som ledd i sin utforsking av Gusev-krateret til topps på Husband Hill. Under kjøreturen opp dit gjorde roveren flere undersøkelser, bl.a en jordprøve (Paso Robles) som inneholdt de største forekomsten av salt noensinne funnet på Mars. Prøven inneholdt også store mengder med fosfor. Saltmengden var nok en indikasjon på vann på den røde planeten. Mars-roveren nådde toppen 22. august 2005 og begynte nedstigningen 25. september 2005, etter å ha brukt nesten 2 måneder til å utforske stein-utspring på toppen og ta bilder av områdene rundt.

## Se også
*Columbia Hills
*Larry's Lookout

## Eksterne lenker
* Official Mars Rovers site
* The summit of Husband Hill  (panoramic image)
Breaking the Silence (Heathen-album)

***Breaking the Silence*** er debutalbumet til det amerikanske thrash metal-bandet Heathen. Hele albumet (med unntak av bonusspor) er tilgjengelig for gratis nedlasting på bandets hjemmeside.

## Sporliste
# «Death by Hanging» (5:04)
# «Goblin's Blade» (4:34)
# «Open the Grave» (7:22)
# «Pray for Death» (3:42)
# «Set Me Free» (Sweet-cover) (3:46)
# «Breaking the Silence» (5:51)
# «Worlds End» (7:05)
# «Save the Skull» (5:22)

### Bonusspor
;Bonusspor på CD-utgaven:
# «Heathen» (6:35)

;Bonusspor på nyutgivelsen (2005):
# «Heathen» (6:35)
# «Pray for Death» (5:21)*
# «Goblin's Blade» (4:34)*
# «Open the Grave» (7:22)*
# «Heathen» (6:57)*

 Demoopptak fra *Pray for Death*.

## Personell
*Lee Altus – Gitar
*David Godfrey – Vokal
*Mike Jastremski – Bass
*Doug Piercy – Gitar
*Carl Sacco – Trommer

## Eksterne lenker
* 
* Heathens offisielle hjemmeside
Final Fantasy III

***Final Fantasy III*** (ファイナルファンタジーIII *Fainaru Fantajī Surī*) er et konsollrollespill utviklet og utgitt av Square (nå Square Enix) i 1990 til Nintendo Family Computer (Famicom, kjent internasjonalt som Nintendo Entertainment System) som en del av *[[Final Fantasy]]*-serien. Det er det første *Final Fantasy*-spillet som inneholder jobb-byttesystemet og var et av de største rollespillene skapt for Nintendos konsoll.

Spillet kom ikke ut i Nord-Amerika eller Europa før det ble utgitt til Nintendo DS. Denne utgivelsen hadde oppgradert grafikk og lyd, men fulgte samme historie som den tidligere utgivelsen. Det handler om fire helter som drar ut i verden for å stoppe en truende ondskap fra å ødelegge alt liv. De fire heltene begynner som «Freelancers», men kan etter hvert endre yrke etter spillerens behov. Dette systemet var revulosjonerende for sin tid.

*Final Fantasy III* ble godt mottatt da det kom ut i Japan og DS-versjonen fikk også en ganske god mottakelse. Noen av klagene involverte at spillets litt søte design kanskje ikke passet seg så godt, og at grafikken og lyden kunne vært bedre.
## Referanser


## Eksterne lenker
*
Charles Henry Darling

**Charles Henry Darling** (født 19. februar 1809 i Annapolis Royal, Nova Scotia, død 25. januar 1870 i Cheltenham, Gloucestershire, England) var en britisk guvernør.

Darling utdannet seg ved Royal Military Academy Sandhurst og tjente i militæret i Barbados, Windward Islands og Jamaica med 57. infanteriregiment. Han starte sin kolonitjeneste mens han var i Jamaica og ble viseguvernør på St. Lucia i 1847. Han ble guvernør i Kappkolonien i Sør-Afrika i 1851 og i Newfoundland i 1855.

Darling støttet britiske forslag som gav franskmennene flere fiskerettigheter i farvannene ved Newfoundland mellom Cape St. John og Cape Ray mot ønskene til regjeringen i Newfoundland, noe som endte med at han måtte slutte i embetet.

Han ble guvernør og sjefskaptein i Jamaica i 1857, før han var guvernør i Victoria i Australia mellom 1863 og 1866.

## Referanser


## Eksterne lenker
* Biografi på nettsiden til ''The Governorship of Newfoundland and Labrador''
* Biografi på ''Dictionary of Canadian Biography Online''
* Biografi på nettsiden til Saint Lucia Government House
* Familietre
Home Plate (Mars)

**Home Plate** er det uformelle navnet brukt av vitenskapsfolk hos NASA for å vise til en geologisk formasjon på Mars, som ble studert av mars-roveren ''Spirit'' i 2006. Navnet kommer fra likheten til en «home plate» i amerikansk baseball.

Home plate er et stein-utspring på størrelse med et stort hus, men med et flat topp. Ovenfra er det nesten 8-kantet. Det er lokalisert i Gusev-krateret, litt sør for Husband Hill.

Stedet er interessant for vitenskapsfolkene på grunn av sitt lagdelte utseende. ''Opportunity'' på den andre siden av Mars studerte flere tilsvarende steiner, men Home Plate er den første som er funnet av *Spirit*. Den ligner svært på «Burns Cliff», som ble studert av *Opportunity* ved Endurance-krateret.

*Spirit* ankom Home Plate på Sol 744 (7. februar 2006) og har gjennomført flere vitenskapelige undersøkelser ved hjelp av robotarmen sin, før roveren beveget seg mot «Low Ridge Haven» for å spare strøm. Roveren returnerte til Home Plate på Sol 1126 for å fortsette undersøkelsene.

## Opprinnelse
En prøve som inneholdt 90% ren silisiumdioksid ble funnet av *Spirit* i nærheten av Home Plate. Dette er et av de sterkeste bevisene så langt på at det eksisterte flytende vann i dette området i lengre perioder.

Vitenskapsfolk tror nå at Home Plate har en vulkansk opprinnelse. Den er omringet av forekomster av basalt, som eksploderte ved kontakt med vann. En har også oppdaget høye konsentrasjoner av klor-ioner i steiner i området.

## Referanser


## Eksterne lenker
* Nasa's Mars Exploration Program
* Current position of the Mars rovers  – Home Plate is visible, with Spirit's journey around it.
* www.marsgeo.com The Geology of Home Plate
* The Planetary Society Weblog: Home, Sweet Home for Spirit
* Official Mars Rovers site
Grasdalstunnelen

**Grasdalstunnelen** er en tunnel på riksvei 15 i Stryn kommune i Vestland. Tunnelen går under Sætreskarsfjellet mellom Grasdalen og Skjerdingsdalen, og er  meter lang. Gjennomslaget i tunnelen kom i 1975. Grasdalstunnelen og resten av helårsveien over Strynefjellet ble åpnet for trafikk 11. september 1977 og  offisielt åpnet av kong Olav V den 17. oktober 1978.

## Se også
*Oppljostunnelen
*Ospelitunnelen
*Hjelletunnelen
*Veitunneler i Norge

## Referanser


## Eksterne lenker
*Sogn og Fjordane fylkesarkiv: Byggjing av heilårsveg over Strynefjellet
*NRK Sogn og Fjordane: – Vegvesenet feilvurderte Strynefjellet (26. januar 2005)
*Grasdalstunnelen på Google StreetView
The Legend of Zelda: Four Swords Adventures

***The Legend of Zelda: Four Swords Adventures*** (ゼルダの伝説　4つの剣+ *Zeruda no Densetsu Yottsu no Tsurugi Purasu*) er et action-eventyrspill utviklet og utgitt av Nintendo til Nintendo GameCube.

Dette var det tolvte spillet i *[[The Legend of Zelda]]*-serien, og det ble utgitt i Japan 18. mars 2004, i Nord-Amerika 7. juni 2004 og i Europa 7. januar 2005.

## Handling
Spillet finner sted flere århundrer etter The Legend of Zelda: Majora's Mask. Handlingen begynner i Hyrule-landet, hvor en rekke merkelige hendelser har skjedd nylig. I løpet av en stormfull natt frykter prinsesse Zelda at årsaken til alle disse hendelsene er at Vaatis segl er svekket. Prinsessen innkaller Link, og bringer ham til hennes slott slik at han kan beskytte henne og de andre ved slottet samtidig som de åpner en portal til Four Sword Sanctuary. Men når de gjør det, vises det imidlertid en skyggefull skikkelse, Shadow Link, som kidnapper prinsessen sammen med hennes tjenestepiker og forsegler dem i krystallene sine. Link deler seg opp i tre kloner av seg selv for å ødelegge sin slemme dobbeltgjenger.

Imidlertid kommer også en fengslet trollmann, Vaati, seg ut av fengsel, og fører igjen til kaos i det en gang fredelige kongeriket Hyrule. Når Link og hans kloner vandrer over Hyrule Fields, i forsøk på å gjenopprette varig fred til Hyrule, oppdager spilleren at etableringen av Links onde motstykke og løslatelsen av Vaati bare er en liten del i et lumsk komplott for å ta makten over hele kongeriket Hyrule. Samtidig blir innbyggere og riddere bortført fra hele Hyrule. Det avsløres at den sanne skurken heter Ganon, mørkets konge, som fikk sine onde krefter etter å ha stjålet en kraftig trekant som inneholdt mørk energi som tidligere var skjult inni en pyramide.

## Referanser


## Eksterne lenker
*
De to søstre

«**De to søstre**» eller «*Horpa*» er ei folkevise som er dokumentert i store deler av landet. Den er i balladekatalogen *[[The Types of the Scandinavian Medieval Ballad]]* klassifisert som TSB A 38.

## Handling
To søstre går ned til stranda. Den eldste er sjalu på den yngste og dytter henne ut i vannet. Den yngste tilbyr henne alle slags gaver og til slutt festemannen om hun hjelper henne opp, men den eldste lar henne drukne.

To vandringsmenn kommer forbi og ser liket. Den ene drar det på land og lager en harpe av henne, håret blir til harpestrenger, fingrene til stillepinner etc. Så går han opp i gården der den eldste søstera holder bryllup med den yngstes festemann. Når han begynner å spille på harpen, forteller den om mordet. Dermed blir brura drept (eller dør). I noen yngre varianter blir harpen knust og den yngste søstera blir levende igjen.

## Internasjonale paralleller
Balladen er godt kjent i hele Norden og i England/Skottland. I Norge er det dokumentert ca. hundre tekster og over tjue melodier. I Sverige kalles visa «De två systrarna» (SMB 13), i Danmark «Den talende strængelek» (DgF 95), på Færøyene «Hørpurima» (CCF 136), på Island «Hörpukvæði» (IfKv 13), og i England/Skottland kalles den «The Twa Sisters» eller «Binnorie» (Child-ballade nr. 10, Roud-sang nr. 8).

Utenfor det nordiske området er motivet kjent som eventyr. I brødrene Grimms samlinger kalles eventyret «Der singende Knochen», i norske oversettelser «Beinet som sang».

## Innspillinger
Det er gjort en rekke tradisjonsinnspillinger av denne visa. Blant de mest kjente utøverne er Ingebjørg Liestøl fra Åseral, Rønnaug Vangen fra Lom og  Kristense Kyte fra Voss.

*Folque spilte inn «Harpa», en bearbeidelse av Child-ballader 1 og 10 samt Pentangles arrangement «Cruel Sister», på albumet *Folque* (1974)
*Berit Opheim synger «Horpeviso» på *Eit steg* (1996)
*På albumet *Harpa* av gruppen Aurora Borealis og Øyonn Groven Myhren (1997) er det en rekke versjoner av visa både fra Norden og England/Skottland
*Sinikka Langeland og Agnes Buen Garnås synger «Horpa» på *Det syng! Ballader på vandring* (1997)
*Kirsten Bråten Berg synger «Horpa» på *Frå Senegal til Setesdal* (1997)
*Folk metal bandet Myrkgrav sin versjon, De To Spellemenn på albumet Trollskau, Skrømt og Kølabrenning (2006)
*Valkyrien Allstars spiller «Harpa» på albumet *Farvel slekt og venner* (2014)
*Folkrock bandet Gåte har sin versjon, «Horpa», på albumet *Svevn* (2018)

På andre språk finnes blant annet:
*Tittelsporet på den engelske gruppen Pentangles album *Cruel Sister* (1970)
*Den irske gruppen Clannads «Two Sisters» på albumet *Dúlamán* (1976)
*Den svenske gruppen Folk och rackares «De två systrarna» på platen *Folk och rackare* (1976)
*Den danske gruppen Sorten Mulds «To søstre» på albumet *Mark II* (1997)
*Den finlandssvenske gruppen Gjallarhorns «Systrarna» på albumet *Rimfaxe* (2006)

Bob Dylan tok utgangspunkt i varianten «The Wind and the Rain» under komponering av «Percy's Song», utgitt på *[[Biograph]]* (1985) – kanskje mest kjent i Fairport Conventions innspilling fra *Unhalfbricking* (1969).

## Referanser
Sveriges herrelandslag i bordtennis

**Sveriges bordtennislandslag** deltok for første gang i et internasjonalt mesterskap 24. – 29. januar 1928, da det 2. bordtennis-VM ble arrangert i Stockholm. Laget kom på femteplass. Måneden etter spilte laget sin første landskamp, mot Danmark.

Halvannet år tidligere, 25. oktober 1926, hadde Svenska Bordtennisförbundet blitt stiftet, med *Ceve Linde* som dets første formann. Det første svenske mesterskap ble arrangert i april 1927.

Sverige er et av verdens fremste land når det gjelder bordtennis. Landslaget har vunnet 14 av i alt 26 bordtennis-EM, og har reist hjem uten medalje i bare to EM. Landslaget har videre vunnet VM-gull i 1973, 1989, 1991, 1993 og 2000.

Laget mottok Svenska Dagbladets gullmedalje i 1989, etter sin til da største VM-suksess; hvor de slo Kina 5-0 i finalen.

## Referanser


## Eksterne lenker
* svenskbordtennis.com historie
Victims of Deception

***Victims of Deception*** er det andre studioalbumet til det amerikanske thrash metal-bandet Heathen. Hele albumet (med unntak av bonusspor) er tilgjengelig for gratis nedlasting på bandets hjemmeside. Albumet ble gitt ut på nytt 13. desember  2006 i et begrenset nummerert opplag på 2000 med gullfarget CD.

## Sporliste
# «Hypnotized» (8:35)
# «Opiate of the Masses» (7:50)
# «Heathen's Song» (9:27)
# «Kill the King» (Rainbow-coverlåt) (3:35)
# «Fear of the Unknown» (7:08)
# «Prisoners of Fate» (6:21)
# «Morbid Curiosity» (6:28)
# «Guitarmony» (3:31)
# «Mercy is No Virtue» (6:29)

### Bonusspor
;Bonusspor på CD-utgaven:
# «Timeless Cell of the Prophecy» (5:23)

;Bonusspor på den japanske utgaven og nyutgivelsen (2006):
# «Hellbound»

## Personell
*Lee Altus – Gitar
*David White – Vokal
*Mike Jastremski – Bass
*Doug Piercy – Gitar
*Darren Minter – Trommer

## Eksterne lenker
* Heathens offisielle hjemmeside
*
Hjelletunnelen

**Hjelletunnelen** er en tunnel på riksvei 15 i Stryn kommune i Vestland. Tunnelen er 2&nbsp;566 meter lang, og går under fjellet Hjellehyrna mellom Grovøyane og Erdal. Hjelletunnelen ble påbegynt 19. mai 1994 og åpnet 28. juni 1996. Den leder trafikken utenom bygda Hjelle.

## Se også
*Ospelitunnelen
*Grasdalstunnelen
*Oppljostunnelen
*Veitunneler i Norge

## Referanser
Lee Altus

**Lee Altus** (født 13. mai 1966 i Odessa) er en amerikansk gitarist. I 1984 stiftet han thrash metal-bandet Heathen sammen med trommeslageren Carl Sacco. Da Heathen ble oppløst i 1992 begynte han å spille for det tyske EBM-bandet Die Krupps året etter. Han forlot Die Krupps i 1997. I 2001 ble Heathen gjenforent, og i 2005 ble Altus medlem av det amerikanske thrash metal-bandet Exodus.

## Eksterne lenker
* 
*
Olav Jakob Tveit

**Olav Jakob Tveit** (født 27. juni 1944 i Treungen) er sogneprest i Meløy fra 2002. Han var tidligere prest i Modum og Stryn. Tveit er kjent som «fotopresten i Stryn» på grunn av sine naturbilder og fotoshow. Han har markert seg i Meløy med virkelighetsnære prekener og levende billedspråk.

## Bibliografi
* *Indre Nordfjord; Norges naturkatedral : Stryn, Loen, Olden* foto og tekst: Olav Jakob Tveit ISBN 82-520-3160-9 1994 4. opplag 2005     ISBN 82-520-4498-0
* *Jeg ser Guds bilde i deg* / tekst: Jon Ytrehorn ; foto: Olav Jakob Tveit Kirkens Nødhjelp 1991
**Nisser – med bygdene rundt, Vrådal, Nissedal, Treungen;* foto og tekst: Olav Jakob Tveit. Bokbyen Forlag 2017. ISBN 978-82-8316- 050-5. Praktbok om innsjøen Nisser og bygdene rundt; Vrådal, Nissedal og Treungen.

## Eksterne lenker
* Fjordhester beiter på grønne setervoller på Prestestøylen i Innvikdalen i Stryn kommune. Alle fjordhester i verden stammer fra Indre Nordfjord i Norge. Foto: Olav Jakob Tveit, Fjordingen - Et bilde til Bildedugnaden «Norge i Sikkerhetsrådet»

* Utdrag fra boka ''Indre Nordfjord'' 
*Nisser - med bygdene rundt, Vrådal, Nissedal, Treungen https://bokbyenforlag.no/butikk/lokal-litteratur/nisser-med-bygdene-rundt-vradal-nissedal-treungen/
Conor Oberst

**Conor Mullen Oberst** (født 15. februar 1980) er en amerikansk låtskriver og vokalist best kjent for sin rolle som vokalist i indie-gruppen Bright Eyes. Hans selvkomponerte tekster har ført til at mange sammenligner han med låtskriver og sanger Bob Dylan.

Han har tidligere spilt i andre band som Desaparecidos, Commander Venus og Park Ave. Oberst var tidlig opptatt av musikk, og band som The Cure har vært av stor innflytelse helt siden han var en liten gutt, og albumet *Staring at the Sea* var det første han gikk til innkjøp av. “It must have been third grade...I bought the cassette at a local record store chain called Homer's in Omaha. I just loved the sound of Robert Smith's voice. It just sounded good.” Oberst har blitt påvirket at 1960-tallets folkemusikk, og Neil Young, Leonard Cohen kan nevnes. Han har også blitt påvirket av sangpoeten Elliott Smith.

Som soloartist spilte han inn og ga ut 3 kassetter på 90-tallet, og ga i 1996 ut *Kill the Monster Before It Eats Baby*, en split-EP sammen med Bill Hoover. I august 2008 ga han ut sitt første virkelige album *Conor Oberst* på selskapet Wichita/Bonnier Amigo. Han fikk platekontrakt allerede da han var 13 år gammel mens han spilte på en lokal skolekonsert

## Referanser

## Eksterne lenker
* 
* 
* 
*
John Latham

**John Latham** (født 27. juni 1740 i Eltham i England, død 4. februar 1837 i Winchester) var en britisk lege, ornitolog og forfatter. Latham var lege i Dartford i Kent. Han er mest kjent for sin innsats som ornitolog.

## Liv og virke
### Bakgrunn
Latham ble født i Eltham sørøst for London. Han var eldste sønn av John Latham (død 1788), som var kirurg der. Moren nedstammet fra Sotheby-slekten i Yorkshire.

### Utdannelse, lege
Han ble utdannet ved Merchant Taylors' School og studerte så anatomi under William Hunter og fullførte sin medisinske utdannelse ved hospitaler i London. I 1763, da han var 23 år, begynte han å arbeide som lege i landsbyen Darenth nær Dartford i Kent. Samme år giftet han seg med Ann Porter. De fikk fire barn; to av dem overlevde barndommen.

### Ornitolog
Latham kalles ofte «den australske ornitologiens far». Gjennom underøkelse av fugler fra Australia som ble ført til England på slutten av 1700-tallet, kom han til å beskrive og navngi mange arter fra Australia og New Zealand. Noen av disse er emu (*Dromaius novaehollandiae*), hvittoppet kakadue (*Cacatua alba*), skjæregås (*Anseranas semipalmata*) og hyasint-ara (*Anodorhynchus hyacinthinus*).

*A General Synopsis of Birds* var Lathams første ornitologiske arbeid og den inneholdt 106 illustrasjoner av Latham. Boken beskriver flere nye arter som Latham oppdaget på ulike museer og i samlinger. I dette første verk brukte han ikke Carl von Linnés systematiske regler for vitenskapelig navnginving. Ettersom han senere forstod at dette ville innebære at han ikke skulle få æren av å først ha beskrevet disse artene, så publiserte han 1790 et *Index Ornithologicus* hvor han spesifiserte alle sine tidligere beskrevne fugler med et vitenskapelig navn. Dette skjedde for sent. Den tyske ornitologen Johann Friedrich Gmelin hadde allerede rukket å gi ut sin egen versjon av Linnés *[[Systema Naturae]]*. I den gav han vitenskapelige navn til alle Lathams arter.

### Samarbeid
Han hadde et nært samarbeid med andre vitenskapsmenn på denne tiden, for eksempel Joseph Banks, Thomas Pennant og Ashton Lever. Han byttet fugler og informasjon med dem angående de siste ornitologiske oppdagelsene.

I 1775 ble han innvalgt i *The Royal Society*, og han var også delaktig i etableringen av selskapet *The Linnean Society* 1788.

Han ble pensjonist i 1796 og flyttet til Hampshire.

## Ettermæle
Latham beskrev et 150-tall fuglearter, som han dog ikke alltid har æren for, ettersom han ikke gav dem deres vitenskapelige navn. Noen av disse er sædgås (*Anser fabalis*), dobbeltbekkasin (*Gallinago media*) og splitterne (*Sterna sandvicensis*), alle beskrevet i 1787.

Latham har fått æren av å gi vitenskapelige navn til fem fuglearter, blant annet toppspurv (*Melophus lathami*), som ble beskrevet i 1831 av John Edward Gray.

## Bibliografi
Hans viktigste arbeider var 
* *A General Synopsis of Birds* (1781–1801)
* *General History of Birds* (1821–28)

## Referanser


## Litteratur
* Wright, N.: *John Latham, the naturalist of Kent and father of British ornithology.* In: *Bygone Kent.* 1980, Vol. 1, S. 231–235.
Peter Stalin

**Peter Stalin** (født 2. september 1753 i Åre i Sverige, død i Meråker 21. juni 1811) var en svensk forretningsmann som gjorde seg bemerket innenfor trelasthandel. Han ble gift 24. februar 1786 i Trondheim med Rebecca Dorothea Greve. De fikk i alt syv barn, men ved folketellingen anno 1801 var kun to av disse i live. Navnet Stalin har sitt opphav i bygden Sta i Jämtland.

Peter Stalin etablerte seg som forretningsmann i Trondheim i 1780-årene, og var svært fremgangsrik innenfor trelasthandel. Han var fra 1800 kompanjong med prokurator og politimester Mons Lie (oldefar til forfatteren Jonas Lie), og sammen etablerte de sagbruk i Fersdalen nord for Meråker. Etter hvert ble Stalin eneeier av bruket, og han bygget også sin bolig – *villa Sorgenfri* – på Langsåvollen like ved.

Peter Stalin var beryktet for sin hensynsløse utbytting av oppsitterne i Fersdalen, og gjennom trakassering, utspekulerte transaksjoner og lurendreieri klarte han på kort tid å overta hele dalføret, samt å drive flere av beboerne på flukt. Hatet mot Stalin var sterkt, og i juni 1811, mens Stalin lå syk i sitt hjem, brente Halvor Olsen Sulaamoen, *Litj-Halvar*, ned sagbruket. Peter Stalin døde noen få dager etter. Litj-Halvar ble dømt til døden ved halshugging, men straffen ble mildnet til soning i tukthus.

Peter Stalin er kjent som oldefaren til forfatteren Laura Petersen (gift Kieler), som var rollemodell for Nora i Henrik Ibsens skuespill *[[Et Dukkehjem]]*.

Peter Stalin er gravlagt på Gudå kirkegård i Meråker.

## Kilder
* 1800 - Fersdalen inn i verdenslitteraturen – http://www.historier.no/index.php?option=com_content&task=view&id=286&Itemid=49
* http://www.familysearch.org/
Oberst (andre betydninger)

**Oberst** kan referere til:

Militære grader
* Oberst, en offisersgrad
** Oberst I, var før 1997 den høyeste av de to oberst-gradene i Norge
** Oberst II, var før 1997 den laveste av de to oberst-gradene i Norge
* Oberstløytnant, «den øverstes stedfortreder»

* Flere grader som ble brukt i Tyskland før og under andre verdenskrig:
** Oberste SA-Führer, en embetstittel brukt av kommandanten for SA i Tyskland fra 1920 til 1945
** Oberstgruppenführer, den høyeste graden i SS
** Obersturmbannführer, en paramilitær grad i SS og SA
** Obersturmführer, en militær grad i SS og SA

Personer
* Conor Mullen Oberst, en amerikansk låtskriver og vokalist
Recovered

***Recovered*** er et samlealbum av det amerikanske thrash metal-bandet Heathen. Albumet består av nyinnspilte eldre sanger i tillegg til flere coverlåter. Hele albumet er tilgjengelig for gratis nedlasting på bandets hjemmeside.

## Sporliste
# «Death on Two Legs» (Queen-cover) (4:01)
# «The Holy War» (Thin Lizzy-cover) (5:03)
# «In Memory of...» (5:22)
# «Hellbound» (Tygers of Pan Tang-cover) (3:50)
# «Eye of the Storm» (Sweet Savage-cover) (3:22)
# «Hypnotized» (7:24)
# «Opiate of the Masses» (7:29)
# «Timeless Cell» (5:08)
# «Mercy Is No Virtue» (6:03)

## Personell
*Lee Altus – Gitar
*David White – Vokal
*Mike Jastremski – Bass
*Ira Black – Gitar
*Darren Minter – Trommer

## Eksterne lenker
* Heathens offisielle hjemmeside
*
Messerschmitt KR175

**Messerschmitt KR175** er en mikrobil produsert av tyske Messerschmitt mellom 1953 og 1955. Bilen ble bygget i 19&nbsp;668 eksemplarer før den ble erstattet av Messerschmitt KR200 i 1956.

Messerschmitt KR175 er utstyrt med en midtmontert motor på 0,2 liter (174 cm³) med en effekt på 9 hestekrefter fra Sachs. Motoren er midtmontert og driver bakhjulene via et kjede. Bilen er ikke utstyrt med verken varmeapparat eller luftkondisjonering og motoren er luftkjølt. Den ble også lisensprodusert i Italia under navnet Mivalino, og da med italiensk motor

## Bruk i populærkultur
* Bilen ble benyttet som «personlig transportmiddel» for karakteren Sam Lowry i kultfilmen Brazil. Bilen var tilsynelatende drevet av en liten jetmotor, og ble i filmen ødelagt i en brann. Bilen brukes også i spillefilmen *[[Familien Addams]]* fra 1991, der kjørt av fetter Itt.
Ivar Johansson

**Ivar Johansson** (født 31. januar 1903, død 4. august 1979) var en svensk bryter og politimann fra Norrköping.

Johansson er mest kjent for sine to gullmedaljer fra Sommer-OL 1932 i Los Angeles da han etter sitt første gull gikk ned 5 kg i vekt på mindre enn ett døgn, og likevel lyktes med å vinne en ny gullmedalje. Han mottok Svenska Dagbladets gullmedalje for prestasjonen. Han tok også gull under Sommer-OL 1936 i Berlin. Han var farbror til den amerikanske antropologen Donald Johanson, kjent for oppdagelsen av Lucy.

## OL-medaljer
* 1932  Los Angeles -  **Gull** i bryting, weltervekt gresk-romersk stil
* 1932  Los Angeles -  **Gull** i bryting, mellomvekt fristil
* 1936  Berlin -  **Gull** i bryting, mellom gresk-romersk stil

## Meritter
* 3 OL-gull
* 9 EM-gull
* 22 svenske mesterskap

## Referanser


## Eksterne lenker
*
Hans Drakenberg

**Hans Drakenberg** (født 4. februar 1901, død 1982) var en svensk fekter. Han var blant verdens beste fektere i 1930-årene.

Drakenberg deltok i OL 1936 i Berlin, der Sverige tok sølv i lagkonkurransen i kårde, som Italia vant. Han deltok også i den individuelle konkurransen, der han kom på 4.-plass.

I 1935 vant han den individuelle gullmedaljen i kårde i europamesterskapet i Lausanne. For denne prestasjonen ble han tildelt Svenska Dagbladets gullmedalje.

## OL-medaljer
* 1936  Berlin -  Sølv i fekting, kårde lag  Sverige

## Referanser


## Eksterne lenker
*
Bagshot Park

**Bagshot Park** er en kongelig residens i Storbritannia. Pr. 2007 er den hjemmet til prins Edward, hertugen av Edinburgh og Hans kone Sophie, hertuginnen av Edinburgh. Herregården ligger ved Bagshot i Surrey, omkring 17,5 km sør for Windsor. Noen kilometer unna ligger Sunninghill Park, som tidligere var hertugen av Yorks residens. 

Prins Edward renoverte Bagshot Park slik at herregård både kunne være familiens hjem og en base for hans filmselskap Ardent Productions, som senere ble nedlagt. Det er gårdsdrift på eiendommen. 

## Historie

Det første huset på stedet var Bagshot Lodge fra 1631&ndash;1633, en av flere mindre hus som ble bygget for Karl I av Inigo Jones. I årene 1766&ndash;1772 ble huset bygget om av James Paine for George Keppel, 3. jarl av Albemarle. I 1798 ble det igjen endret, denne gang av John Soane for William, hertug av Clarence, som bodde der til 1816. 

Huset ble så brukt av William Frederick, hertug av Gloucester og Edinburgh, en nevø og svigersønn av Georg III. Han kjøpte opp flere naboeiendommer mellom Bagshot og Sunningdale. Hans enke, prinsesse Mary, ble boende der etter hans død, og flyttet ut først i 1847. Det opprinnelige huset ble så revet i 1877&ndash;1878. 

Den nåværende herregården stod ferdig i 1879. Den har 120 rom, og ved folketellingen i 1881 bodde det 26 tjenere i hovedbygningen. Fra 1880 ble Bagshot Park hovedresidensen til Arthur, hertug av Connaught og Strathearn, som var sønn av dronning Victoria. Han døde der i 1942. 

Huset ble så en periode brukt som regimentshovedkvarter og depot for Royal Army Chaplains' Department. Huset ble mye omtalt i denne perioden på grunn av et skilt feltprestene satte opp ved dammen: «Do not walk on the water» («Gå ikke på vannet»). Feltprestkorpset flyttet ut kort tid før jarlen av Wessex tok over. 

Huset ble kritisert for å være stygt av arkitekturhistorikeren Nikolaus Pevsner, men regnes av andre for å være den mest spennende kongelige residensen siden prins Alberts død i 1861, og et monument over indisk innflytelse i Storbritannia.
Johan Richthoff

**Johan Cornelius Richthoff** (født 30. april 1898 i Limhamn i Malmö, død 1983) var en svensk bryter. Han startet yrkeskarrieren som bøkker, men ble senere frikirkepastor og avholdsagitator. 

Han ble olympisk mester i fristil både i 1928 i Amsterdam og i 1932 i Los Angeles.
I 1930 tok han VM-gull i begge stilarter (fristil og gresk-romersk stil). For denne prestasjonen ble han tildelt Svenska Dagbladets gullmedalje.

I årene 1932&ndash;1933 var han profesjonell bryter i USA.

## OL-medaljer
*  1928  Amsterdam -  **Gull** i bryting, fristil tungvekt  Sverige
*  1932  Los Angeles - **Gull** i bryting, fristil tungvekt  Sverige

## Øvrige meritter
* EM: Gull i fristil i 1929, gull i både fristil og gresk-romersk stil i 1930
* 7 svenske mesterskap

## Referanser


## Eksterne lenker
*